
14 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 425 


ΑΠΟΦΑΣΕΙΣ 

Αριθμ. 17/891 _ 

Τροποποίηση της αριθμ. 170285/29.08.2011 
απόφασης των Υπουργών Οικονομικών, Ανά¬ 
πτυξης, Ανταγωνιστικότητας και Ναυτιλίας και 
Αγροτικής Ανάπτυξης και Τροφίμων «Συμπλη¬ 
ρωματικά μέτρα για την εφαρμογή των Κανονι¬ 
σμών (ΕΚ) 21/2004 και 1782/2003 του Συμβουλί¬ 
ου και 1760/2000 του Ευρωπαϊκού Κοινοβουλίου 
και του Συμβουλίου, σχετικά με τη θέσπιση δια¬ 
δικασιών έγκρισης μέσων σήμανσης στο πλαί¬ 
σιο του εθνικού συστήματος αναγνώρισης και 
καταγραφής των βοοειδών, αιγοπροβάτων και 
χοίρων» (Β' 2236/6.10.2011). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 του ν. 4235/2014 «Διοικη¬ 
τικά μέτρα, διαδικασίες και κυρώσεις στην εφαρμογή 
τηςενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης καιΤροφίμων» (Α'32), 
όπως η παρ. 2 τροποποιήθηκε με την παρ. 2 του άρθρου 
46 του ν. 4384/2016 «Αγροτικοί Συνεταιρισμοί, μορφές 
συλλογικής οργάνωσης του αγροτικού χώρου και άλλες 
διατάξεις» (Α' 78). 

β) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Τους Κανονισμούς, όπως έχουν τροποποιηθεί και 
ισχύουν: 

α) (ΕΚ) αριθμ. 1760/2000 του Ευρωπαϊκού Κοινοβου¬ 
λίου και του Συμβουλίου, της 17ης Ιουλίου 2000, για τη 
θέσπιση συστήματος αναγνώρισης και καταγραφήςτων 


βοοειδών και την επισήμανση του βοείου κρέατος και 
των προϊόντων με βάση το βόειο κρέας, καθώς και για 
την κατάργηση του κανονισμού (ΕΚ) αριθμ. 820/97 του 
Συμβουλίου (ΕΕ 1 204,11.8.2000, ο. 1). 

β) (ΕΚ) αριθμ. 21/2004 του Συμβουλίου, της 17ης Δε¬ 
κεμβρίου 2003, για τη θέσπιση συστήματος αναγνώ¬ 
ρισης και καταγραφής των αιγοπροβάτων και για την 
τροποποίηση του κανονισμού (ΕΚ) αριθμ. 1782/2003 
και των οδηγιών 92/102/ΕΟΚ και 64/432/ΕΟΚ (ΕΕ 1005, 
9.1.2004, ο. 8). 

γ) (ΕΕ) αριθμ. 1306/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
σχετικά με τη χρηματοδότηση, τη διαχείριση και την πα¬ 
ρακολούθηση της κοινής γεωργικής πολιτικής και την 
κατάργηση των κανονισμών (ΕΟΚ) αριθμ. 352/1978, (ΕΚ) 
αριθμ. 165/1994, (ΕΚ) αριθμ. 2799/1998, (ΕΚ) αριθμ. 814/ 
2000, (ΕΚ) αριθμ. 1290/2005 και (ΕΚ) αριθμ. 485/2008 του 
Συμβουλίου (ΕΕ ί. 347, 20.12.2013, ο. 549). 

3. Την αριθμ. Υ200/21.11.2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755/21.11.2016), όπως τροποποιήθηκε 
από την αριθμ. Υ92/29.11.2017 (Β' 4195/30.11.2017) 
απόφαση του Πρωθυπουργού. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Σκοπός της απόφασης αυτής είναι η τροποποίηση 
της αριθμ. 170285/29.08.2011 απόφασης των Υπουρ¬ 
γών Οικονομικών, Ανάπτυξης, Ανταγωνιστικότητας 
και Ναυτιλίας και Αγροτικής Ανάπτυξης καιΤροφίμων 
«Συμπληρωματικά μέτρα για την εφαρμογή των Κανο¬ 
νισμών (ΕΚ) 21/2004 και 1782/2003 του Συμβουλίου και 
1760/2000 του Ευρωπαϊκού Κοινοβουλίου και του Συμ¬ 
βουλίου, σχετικά με τη θέσπιση διαδικασιών έγκρισης 
μέσων σήμανσης στο πλαίσιο του εθνικού συστήματος 
αναγνώρισης και καταγραφής των βοοειδών, αιγοπρο- 

βάτων και χοίρων» (Β' 2236/6.10.2011), για τη θέσπιση 
των αναγκαίων συμπληρωματικών μέτρων εφαρμογής 
των Κανονισμών (ΕΕ) αριθμ. 1306/2013 του Ευρωπαϊκού 
Κοινοβουλίου και του Συμβουλίου, (ΕΚ) αριθμ. 1760/2000 
του Ευρωπαϊκού Κοινοβουλίου και του Συμβουλίου και 
(ΕΚ) αριθμ. 21/2004 του Συμβουλίου, σχετικά με τις δι¬ 
αδικασίες έγκρισης των μέσων σήμανσης που διατίθε¬ 
νται στην ελληνική αγορά, στο πλαίσιο εφαρμογής του 
εθνικού συστήματος αναγνώρισης και καταγραφής των 
βοοειδών, αιγοπροβάτων και χοίρων, για τη διασφάλιση 
τηςτήρησηςτων προδιαγραφών που καθορίζονται από 
την ισχύουσα ενωσιακή και εθνική νομοθεσία. 

Άρθρο 2 

Τροποποίηση της αριθμ. 170285/29.08.2011 
απόφασης (Β'2236/6.10.2011) 

Η αριθμ. 170285/29.08.2011 απόφαση (Β' 2236/ 6.10.2011) 
τροποποιείται ως ακολούθως: 

α) Μετά την παράγραφο 3 του άρθρου 2, προστίθεται 
παράγραφος 4 ως εξής: 

«4. Ενδιάμεσος διανομέας: κάθε φυσικό ή νομικό πρό¬ 
σωπο δραστηριοποιούμενο στο σύνολο ή σε μέρος της 
επικράτειας, το οποίο, σε συμφωνία με τον αιτούντα, 
παραλαμβάνει και αναλαμβάνει για λογαριασμό του την 
εκτέλεση επικυρωμένων παραγγελιών εγκεκριμένων στο 
όνομα του αιτούντος μέσων σήμανσης, εξαιρουμένων 
των καταστημάτων λιανικής διάθεσης». 

β) Οι παράγραφοι 1 και 2 του άρθρου 3, αντικαθίστα¬ 
νται ως εξής: 

«1. Συνιστάται στο Υπουργείο Αγροτικής Ανάπτυξης 
και Τροφίμων τριμελής επιτροπή ελέγχων, η οποία συ¬ 
γκροτείται από: 

α) έναν υπάλληλο του κλάδου ΠΕ3 Κτηνιατρικού της 
Διεύθυνσης Προστασίαςτων Ζώων, Φαρμάκων και Κτη¬ 
νιατρικών Εφαρμογών (Π.Ζ.Φ.Κ.Ε.), ως πρόεδρο, 
β) έναν υπάλληλο του κλάδου ΠΕ3 Κτηνιατρικού της 
Διεύθυνσης Υγείας Ζώων, ως μέλος και 
γ) έναν υπάλληλο του κλάδου ΠΕ3 Κτηνιατρικού της 
Διεύθυνσης Κτηνιατρικής Δημόσιας Υγείας, ως μέλος. 

Με απόφαση του Υπουργού Αγροτικής Ανάπτυξης και 
Τροφίμων ορίζονται τα τακτικά και αναπληρωματικά 
μέλη της επιτροπής. Το έργο της επιτροπής ελέγχων κα¬ 
θορίζεται στα άρθρα 4 και 7. 

2. Συνιστάται στο Υπουργείο Αγροτικής Ανάπτυξης και 
Τροφίμων πενταμελής επιτροπή εξέτασης ενστάσεων, η 
οποία συγκροτείται από: 

α) έναν υπάλληλο του κλάδου ΠΕ3 Κτηνιατρικού της 
Διεύθυνσης Π.Ζ.Φ.Κ.Ε., ως πρόεδρο, 
β) έναν υπάλληλο του κλάδου ΠΕ3 Κτηνιατρικού της 
Διεύθυνσης Υγείας των Ζώων, ως μέλος, 
γ) έναν υπάλληλο του κλάδου ΠΕ3 Κτηνιατρικού της 
Διεύθυνσης Κτηνιατρικής Δημόσιας Υγείας, ως μέλος, 
δ) έναν υπάλληλο του κλάδου ΠΕ3 Κτηνιατρικού της 
Διεύθυνσης Κτηνιατρικού Κέντρου Αθηνών, ως μέλος και 
ε) έναν υπάλληλο του κλάδου ΠΕ9 Διοικητικού της Δι¬ 
εύθυνσης Νομοθετικής Πρωτοβουλίας και Διαχείρισης 
Παραβάσεων, ως μέλος. 

Με απόφαση του Υπουργού Αγροτικής Ανάπτυξης και 
Τροφίμων ορίζονται τα τακτικά και αναπληρωματικά 


μέλη της επιτροπής. Το έργο της επιτροπής εξέτασης 
ενστάσεων καθορίζεται στο άρθρο 9.». 
γ) Το άρθρο 5 αντικαθίσταται ως εξής: 

«Άρθρο 5 

Κωδικός Αριθμός Έγκρισης 

1. Η Διεύθυνση Π.Ζ.Φ.Κ.Ε. τηρεί αρχείο όλων των αι¬ 
τήσεων, φακέλων και δειγμάτων μέσων σήμανσης που 
υποβάλλονται για έγκριση. 

2. Όλες οι εγκρίσεις των μέσων σήμανσης λαμβάνουν 
κωδικό αριθμό έγκρισης και καταγράφονται σε μητρώο 
που τηρείται για τον σκοπό αυτό από τη Διεύθυνση 
Π.Ζ.Φ.Κ.Ε. και καταχωρίζεται στο Ολοκληρωμένο Πλη¬ 
ροφοριακό Σύστημα (ΟΠΣ) Κτηνιατρικής του Υπουργεί¬ 
ου Αγροτικής Ανάπτυξης και Τροφίμων. Κατάλογος των 
εγκεκριμένων μέσων σήμανσης αναρτάται στον ιστότο- 
πο του Υπουργείου Αγροτικής Ανάπτυξης και Τροφίμων 

(νννννν.ιη ί η 3 9 π ς.ςι Γ ) · 

3. Ο κωδικός αριθμός έγκρισης αποτελείται από το 
πρόθεμα ΕΝ ακολουθούμενος από τριψήφιο αύξοντα 
αριθμό καταχώρησης της έγκρισης. Δεν επιτρέπεται η 
διάθεση των ενωτίων, κάθε είδους, τύπου ή σχήματος, τα 
οποία εγκρίνονται ως μέσα σήμανσης, εάν δεν φέρουν 
σε σημείο της επιφάνειάς τους (εσωτερικής ή εξωτερικής 
του αρσενικού ή θηλυκού μέρους) εμφανώς τυπωμένο 
τον κωδικό αριθμό έγκρισης, με την επιφύλαξη των ει¬ 
δικότερων προδιαγραφών της κείμενης νομοθεσίας που 
αφορούν στα εντυπωμένα σε αυτά στοιχεία αναγνώρι¬ 
σης για το κάθε είδος ζώου. 

4. Το μητρώο της παρ. 2 περιλαμβάνει για κάθε χορη- 
γηθείσα έγκριση τα εξής στοιχεία: 

α) τον κωδικό αριθμό έγκρισης του μέσου σήμανσης, 
β) την ημερομηνία της έγκρισης, 
γ) το είδος, τον τύπο και, κατά περίπτωση για τα ενώτια 
(συμβατικά ή ηλεκτρονικά), το σχήμα τους, 
δ) το ονοματεπώνυμο ή την επωνυμία του κατασκευ¬ 
αστή, 

ε) το ονοματεπώνυμο ή την επωνυμία, τη διεύθυνση 
ή έδρα, το ΑΦΜ, το τηλέφωνο, το ίάχ και τη διεύθυνση 
ηλεκτρονικού ταχυδρομείου του αιτούντος, 
στ) τα στοιχεία της περ. ε' των πιθανών ενδιάμεσων 
διανομέων που ο αϊτών έχει γνωστοποιήσει. 

5. Τα φυσικά ή νομικά πρόσωπα, στο ονομάτων οποί¬ 
ων έχουν χορηγηθεί σχετικές εγκρίσεις μέσων σήμανσης, 
καθώς και οι τυχόν γνωστοποιηθέντες ενδιάμεσοι δια¬ 
νομείς αυτών, ενημερώνουν εγγράφως τη Διεύθυνση 
Π.Ζ.Φ.Κ.Ε. για κάθε μεταβολή που αφορά στα στοιχεία 
που καθορίζονται στο μέρος Ατού Παραρτήματος 1 της 
παρ. 2 του άρθρου 12, εντός προθεσμίας δεκαπέντε (15) 
ημερών. 

6. Σε περίπτωση τροποποίησηςτης ενωσιακής ή εθνι¬ 
κής νομοθεσίας όσον αφορά στις τεχνικές προδιαγραφές 
ή στα απαιτούμενα δικαιολογητικά και πιστοποιητικά, η 
Διεύθυνση Π.Ζ.Φ.Κ.Ε. δύναται να εισηγείται, σύμφωνα με 
τα οριζόμενα στο άρθρο 8, την προσωρινή ανάκληση 
των ήδη χορηγηθεισών εγκρίσεων, έως ότου διαπιστωθεί 
η συμμόρφωση των ενδιαφερομένων στα νέα δεδομένα. 

7. Οι χορηγηθείσες εγκρίσεις μέσων σήμανσης ανα¬ 
καλούνται, σύμφωνα με τις παρ. 2 και 3 του άρθρου 8, 

μετά από την υποβολή, κατά περίπτωση, σχετικής αί¬ 
τησης της κατασκευάστριας εταιρείας (της ημεδαπής 
ή της αλλοδαπής) ή του νόμιμου εκπροσώπου προς τη 
Διεύθυνση Π.Ζ.Φ.Κ.Ε..». 

δ) Τα άρθρα 6 και 7 αντικαθίστανται ως εξής: 

«Άρθρο 6 

Υποχρεώσεις διαθετών και διακινητών 
εγκεκριμένων μέσων σήμανσης 

1. Τα φυσικά ή νομικά πρόσωπα, στο όνομα των οποί¬ 
ων έχουν χορηγηθεί σχετικές εγκρίσεις μέσων σήμανσης 
οφείλουν να: 

α) προμηθεύουν τους κατόχους ζώων με εγκεκριμένα 
μέσα σήμανσης, τα οποία τηρούν επακριβώς τις προδια¬ 
γραφές των κατατεθειμένων στον προς έγκριση φάκελο 
προτύπων, συμπεριλαμβανομένηςτης απαίτησης εκτύ¬ 
πωσης του κωδικού αριθμού έγκρισης σύμφωνα με την 
παρ. 3 του άρθρου 5, 

β) προμηθεύουν τους κατόχους ζώων με εγκεκριμέ¬ 
να μέσα σήμανσης, κατόπιν παραγγελίας επικυρωμένης 
από την κτηνιατρική αρχή της οικείας Περιφερειακής 
Ενότητας, 

γ) παρέχουν στη Διεύθυνση Π.Ζ.Φ.Κ.Ε. ή/και στις κτη¬ 
νιατρικές αρχές των Περιφερειακών Ενοτήτων δείγματα 
των εγκεκριμένων μέσων σήμανσης και κάθε πληρο¬ 
φορία που αφορά στη διάθεσή τους, όταν αυτό τους 
ζητηθεί, 

δ) τηρούν λεπτομερώς ημερολογιακό αρχείο όλων των 
παραληφθέντων εντύπων παραγγελιών μέσων σήμαν¬ 
σης για πέντε (5) τουλάχιστον έτη, φέροντας την ευθύνη 
διαχείρισής τους ώστε να αποτρέπεται η ανεπιθύμητη 
επαναχρησιμοποίησή τους και επιδεικνύοντάς το για 
έλεγχο από τις αρμόδιες κτηνιατρικές αρχές, όταν αυτό 
τους ζητηθεί, 

ε) επιστρέφουν άμεσα ανεκτέλεστες στους κατόχους 
ζώων τις τυχόν επικυρωμένες παραγγελίες μέσων σή¬ 
μανσης που εκκρεμούν, εάν για τον οποιοδήποτε λόγο 
αδυνατούν να τις εκτελέσουν, 

στ) μεριμνούν για την τήρηση των ανωτέρω από τους 
ενδιάμεσους διανομείς που έχουν γνωστοποιήσει, επω- 
μιζόμενοι από κοινού την ευθύνη πιθανής μη συμμόρ¬ 
φωσης. 

2. Οι διατάξεις των περ. α' έως ε' της παρ. 1 εφαρμό¬ 
ζονται και από τους ενδιάμεσους διανομείς που έχουν 
γνωστοποιηθεί. 

3. Οι κτηνιατρικές αρχές των Περιφερειακών Ενοτήτων 
γνωστοποιούν στους κατόχους ζώων τα φυσικά ή νομι¬ 
κά πρόσωπα στο όνομα των οποίων έχουν χορηγηθεί 
οι σχετικές εγκρίσεις μέσων σήμανσης, καθώς και τους 
τυχόν ενδιάμεσους διανομείς, ώστε να προμηθεύονται 
μόνον εγκεκριμένα μέσα σήμανσης στο πλαίσιο εφαρ¬ 
μογής του συστήματος αναγνώρισης και καταγραφής 
των ζώων τους. 

4. Τα καταστήματα λιανικής οφείλουν να: 

α) προμηθεύονται αποκλειστικά τα μέσα σήμανσης 
από τα φυσικά ή νομικά πρόσωπα, στο όνομα των οποί¬ 
ων έχουν χορηγηθεί σχετικές εγκρίσεις ή/και από τους 
ενδιάμεσους διανομείς αυτών, 


β) διακινούν αποκλειστικά μέσα σήμανσης εγκεκρι¬ 
μένα σύμφωνα με τις διαδικασίες των άρθρων 4 και 5, 

γ) παρέχουν στη Διεύθυνση Π.Ζ.Φ.Κ.Ε. ή/και στις κτη¬ 
νιατρικές αρχές των Περιφερειακών Ενοτήτων κάθε πλη¬ 
ροφορία που αφορά στη διακίνηση των μέσων σήμαν¬ 
σης από τα καταστήματά τους, όταν αυτό τους ζητηθεί, 

δ) τηρούν λεπτομερώς αρχείο των παραστατικών που 
σχετίζονται με τα μέσα σήμανσης που διακινούν, για τρία 
(3) τουλάχιστον έτη, επιδεικνύοντάς το για έλεγχο από 
τις αρμόδιες κτηνιατρικές αρχές, όταν αυτό τους ζητηθεί. 

Άρθρο 7 
Έλεγχοι 

1. Οι κτηνιατρικές αρχές των Περιφερειακών Ενοτήτων, 
με εντολή της Διεύθυνσης Π.Ζ.Φ.Κ.Ε. και σε συνεργασία 
με αυτήν, προβαίνουν στοχευμένα: 

α) σε έλεγχο τήρησης των υποχρεώσεων των διαθε¬ 
τών και διακινητών εγκεκριμένων μέσων σήμανσηςτου 
άρθρου 6, προκειμένου να διαπιστωθεί η συμμόρφωσή 
τους, 

β) σε δειγματοληψία μέσων σήμανσης, πλην των συ¬ 
σκευών ανάγνωσης, προκειμένου να εξεταστούν τα χα¬ 
ρακτηριστικά τους για να διαπιστωθεί εάν τηρούν τις 
προδιαγραφές, 

γ) στους απαραίτητους διοικητικούς και επιτόπιους 
ελέγχους, σε περιπτώσεις καταγγελιών που αφορούν 
στη διακίνηση μη εγκεκριμένων μέσων σήμανσης ή 
εγκεκριμένων μέσων σήμανσης που δεν πληρούν τις 
ισχύουσες τεχνικές προδιαγραφές ή ηλεκτρονικών μέ¬ 
σων σήμανσης και συσκευών ανάγνωσης που παρουσιά¬ 
ζουν δυσλειτουργία εντός των ορίων των απαιτούμενων 
εγγυήσεων λόγω κακής κατασκευής. 

2. Η δειγματοληψία της περ. β' της παρ. 1 δύναται να 
διεξάγεται στις εγκαταστάσεις των φυσικών ή νομικών 
προσώπων στο όνομα των οποίων έχουν χορηγηθεί οι 
σχετικές εγκρίσεις μέσων σήμανσης, στους ενδιάμεσους 
διανομείς, στα καταστήματα λιανικής διάθεσης, στις εκ¬ 
μεταλλεύσεις και στα σφαγεία της χώρας. Συντάσσεται 
πρωτόκολλο παραλαβής δείγματος που υπογράφεται 
από τον υπάλληλο ή τους υπαλλήλους που εκτελούν τη 
δειγματοληψία. 

3. Τα ευρήματα των ελέγχων της παρ. 1 του παρόντος 
άρθρου διαβιβάζονται δια της Διεύθυνσης Π.Ζ.Φ.Κ.Ε. στην 
επιτροπή ελέγχων της παρ. 1 του άρθρου 3 για αξιολόγη¬ 
ση και σύνταξη σχετικής έκθεσης. Ομοίως, κάθε δείγμα 
μέσων σήμανσης διαβιβάζεται στην επιτροπή ελέγχων 
προκειμένου να ελεγχθεί αν διαθέτει κωδικό έγκρισης και 
να εξεταστεί ως προς την τήρηση των μακροσκοπικών 
τεχνικών προδιαγραφών. Τα δείγματα δύναται να απο- 
στέλλονται από την επιτροπή ελέγχων δια της Διεύθυνσης 
Π.Ζ.Φ.Κ.Ε. σε εργαστήρια δοκιμών για την εξέταση μέρους 
ή του συνόλου των προδιαγραφών.». 

ε) Η παράγραφος 4 του άρθρου 8 αντικαθίσταται ως 
εξής: 

«4. α) Με απόφαση του Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων, μετά από ει¬ 
σήγηση της Διεύθυνσης Π.Ζ.Φ.Κ.Ε., επιβάλλεται διοικη¬ 
τικό πρόστιμο σύμφωνα με την αντιστοιχία που ορίζεται 
στον ακόλουθο πίνακα: 

α/α 

Περιγραφή μη συμμόρφωσης 

Αναφορά στην 
παρούσα 

Διοικητικό πρόστιμο 
(ευρώ) 

1 . 

Η με κάθε τρόπο άρνηση, παρακώλυση ή κωλυσιεργία κατά την 
άσκηση του ελέγχου και η μη παροχή ή παροχή ψευδών ή ελλιπών 
ή ανακριβών πληροφοριών και στοιχείων 

Άρθρο 6 
παρ. 1 και 4 

10.000-20.000 

2. 

Διάθεση ή/και διακίνηση στην αγορά μέσου σήμανσης που δεν έχει 
λάβει σχετική έγκριση 

Άρθρο 6, 
παρ. 1 και 4 

10.000-20.000 

3. 

Διάθεση ή/και διακίνηση στην αγορά εγκεκριμένου μέσου 
σήμανσης που, ωστόσο, δεν πληροί τις ισχύουσες τεχνικές 
προδιαγραφές, σε σύγκριση με τα κατατεθειμένα στον προς 
έγκριση φάκελο πρότυπα 

Άρθρο 6, 
παρ. 1 

5.000-10.000 

4. 

Διάθεση ή/και διακίνηση στην αγορά εγκεκριμένου μέσου σήμαν¬ 
σης που δεν φέρει σε σημείο της επιφάνειας του κωδικό αριθμό 
έγκρισης 

Άρθρο 5, 
παρ. 3 

5.000-10.000 

5. 

Διάθεση ή/και διακίνηση στην αγορά μέσου σήμανσης που δεν 
αντιστοιχεί σε προηγούμενη αρμοδίως επικυρωμένη παραγγελία 

Άρθρο 6, 
παρ. 1 και 4 

5.000-10.000 

6. 

Μη τήρηση ή ελλιπής τήρηση αρχείου σχετικά μετά διατιθέμενα/ 
διακινούμενα μέσα σήμανσης 

Άρθρο 6, 
παρ. 1 και 4 

3.000-5.000 

7. 

Μη γνωστοποίηση ή μη έγκαιρη γνωστοποίηση μεταβολών 

Άρθρο 5 
παρ. 5 

1.000-3.000 


β) Κατά την επιμέτρηση των διοικητικών προστίμων, εντός του προβλεπόμενου εύρους, λαμβάνονται υπόψη 
ιδίως η σοβαρότητα της παράβασης, η διάρκειά της και το μέγεθος της επιχείρησης. Σε περίπτωση διαπίστωσης 
μη συμμορφώσεων που εμπίπτουν σε διαφορετικές περιπτώσεις του ανωτέρω πίνακα, υπολογίζεται το διοικητικό 
πρόστιμο για καθεμία μη συμμόρφωση χωριστά και στη συνέχεια στο μεγαλύτερο χρηματικό πρόστιμο προστί¬ 
θενται το 50% του δεύτερου σε σειρά μεγαλύτερου, το 25% του τρίτου μεγαλύτερου και ακολούθως το 10% για 
καθένα από τα επόμενα. 

γ) Όταν κατά τη διαπίστωση μη συμμόρφωσης στο δίκτυο διάθεσης και διακίνησης μέσων σήμανσης, τεκμηρι¬ 
ώνεται η εμπλοκή περισσότερων φυσικών ή νομικών προσώπων, διοικητικές κυρώσεις επιβάλλονται, αντίστοιχα 
προς τις περιπτώσεις του πίνακα της περ. α', σε κάθε ένα από αυτά. 

δ) Όταν διαπιστώνεται μη συμμόρφωση καθ' υποτροπή, εντός τριών (3) ετών από τη διαπίστωση της προηγού¬ 
μενης, επιβάλλεται διοικητικό πρόστιμο διπλάσιο του αρχικώς επιβληθέντος. 

ε) Η αποπληρωμή του διοικητικού προστίμου εντός εξήντα (60) ημερών από την επίδοση της απόφασης επιβολής 
του, συνεπάγεται έκπτωση πενήντα τοις εκατό (50%)». 
στ) Το άρθρο 9 τροποποιείται ως εξής: 
αα) η παράγραφος 2 αντικαθίσταται ως εξής: 

«2. Η ένσταση εξετάζεται από την επιτροπή εξέτασης ενστάσεων της παρ. 2 του άρθρου 3, η οποία αφού λάβει 
υπόψη τα προσκομιζόμενα στην ένσταση συμπληρωματικά στοιχεία και διεξάγει συμπληρωματικούς, ενδεχομέ¬ 
νως, ελέγχους ή εξετάσεις, εισηγείται στην Διεύθυνση Π.Ζ.Φ.Κ.Ε. την ολική ή μερική αποδοχή της ένστασης ή την 
απόρριψη αυτής». 

ββ) η περίπτωση α' της παραγράφου 3 αντικαθίσταται ως εξής: 

«α) την έκθεση της επιτροπής εξέτασης ενστάσεων». 

γγ) Στο τέλος της παραγράφου 3, προστίθεται εδάφιο που έχει ως εξής: 

«Εάν η υποβληθείσα ένσταση κατά της απόφασης επιβολής διοικητικού προστίμου, το οποίο στο μεταξύ έχει 
αποπληρωθεί, γίνει ολικώς ή μερικώς αποδεκτή, εκδίδεται από τη βεβαιούσα αρχή υπέρ του ενιστάμενου, ατομικό 
φύλλο έκπτωσης του επιβληθέντος διοικητικού προστίμου.». 
ζ)Τα Παραρτήματα 1 και 2 της παρ. 2 του άρθρου 12 αντικαθίστανται ως εξής: 

ΠΑΡΑΡΤΗΜΑ 1 

ΑΙΤΗΣΗ ΚΑΙ ΥΠΟΒΑΛΛΟΜΕΝΟΣ ΦΑΚΕΛΟΣ ΓΙΑ ΧΟΡΗΓΗΣΗ ΕΓΚΡΙΣΗΣ ΜΕΣΩΝ ΣΗΜΑΝΣΗΣ 
Α. ΑΙΤΗΣΗ 

1 .Το φυσικό ή νομικό πρόσωπο που κατασκευάζει μέσα σήμανσης ή εκπροσωπεί νόμιμα κατασκευάστρια εταιρεία 
της αλλοδαπής, υποβάλλει αίτηση που έχει τον εξής μορφότυπο: 

ΑΙΤΗΣΗ ΧΟΡΗΓΗΣΗΣ ΕΓΚΡΙΣΗΣ ΜΕΣΩΝ ΣΗΜΑΝΣΗΣ ΖΩΙΚΟΥ ΚΕΦΑΛΑΙΟΥ 


Αϊτούμαι τη χορήγηση έγκρισης για τα κάτωθι μέσα σήμα 


ΕΠΩΝΥΜΙΑ ή ΟΝΟΜΑΤΕΠΩΝΥΜΟ (1) 


Είδοτ ιιέσου Είδοΐ ίώου & Περιγραφή Ειιπορική 

σήιιανσης (π.χ. τύπος, σχήμα, τεχνολογία ονοιιασία 

διαβίβασης δεδομένων κ,ά.) 

^ συμβατικό ενώτιο: . . . 


ΔΙΕΥΘΥΝΣΗ ή ΕΔΡΑ (1) 


ΑΡ. ΤΗΛΕΦΩΝΟΥ (1) 


ΑΡ. ΤΗΛΕΜΟΙΟΤΥΠΙΑΣ (Γηχ) (1) 


ΔΙΕΥΘ. ΗΛΕΚΤΡ. ΑΛΛΗΛΟΓΡΑΦΙΑΣ 

( 1 ) 


|] ενδοστομαχικός βώλος: 


ηλεκτρονικό ενώτιο: 


ΑΦΜ (2) 


□ συσκευή ανάγνωσης: 


(1] Σε περίπτωση υποβολής της αίτησης από φυσικό ή νομικό πρόσωπο 
που εκπροσωπεί νόμιμα κατασκευάστρια εταιρία της αλλοδαπής, 
συμπληρώνονται τα στοιχεία του αιτούντος και του κατασκευαστή 

(2) Συμπληρώνεται το ΑΦΜ του αιτούντοτ 


Ο/Η αιτών/ούσα 

(Υπογραφή /σφραγίδα] 


Ημερομηνία: ././. 


2. Με την ανωτέρω αίτηση απαιτείται η επισύναψη: 
α. Για τα νομικά πρόσωπα που κατασκευάζουν μέσα 
σήμανσης ή εκπροσωπούν νόμιμα κατασκευάστρια 
εταιρία της αλλοδαπής, των αναγκαίων κατά περίπτωση 
αποδεικτικών εγγράφων της νόμιμης εκπροσώπησης 
του νομικού προσώπου. 

β. Αποδεικτικού εγγράφου νόμιμης εκπροσώπησης 
της κατασκευάστριας εταιρίας από τον αιτούντα, σε πε¬ 
ρίπτωση που η αίτηση υποβάλλεται από φυσικό ή νομι¬ 
κό πρόσωπο που εκπροσωπεί νόμιμα κατασκευάστρια 
εταιρία της αλλοδαπής. 

γ. Δήλωσης γνωστοποίησης των πιθανών ενδιάμεσων 
διανομέων στην Ελλάδα, εξαιρουμένων των λιανοπωλη¬ 
τών (στη δήλωση αναγράφονται το ονοματεπώνυμο ή η 
επωνυμία, η ταχυδρομική διεύθυνση ή η έδρα, το ΑΦΜ, 
το τηλέφωνο, το Γθχ και η διεύθυνση ηλεκτρονικού ταχυ¬ 
δρομείου κάθε πιθανού ενδιάμεσου διανομέα), 
δ. Υπεύθυνης Δήλωσης τήρησης των υποχρεώσεων 


της παρ. 1 του άρθρου 6 της παρούσας από τον αιτούντα 
και τον κάθε τυχόν ενδιάμεσο διανομέα. 

Β. ΣΥΝΟΔΕΥΤΙΚΟΣ ΦΑΚΕΛΟΣ 

Ο φάκελος που συνοδεύει την αίτηση περιλαμβάνει 
τα δείγματα των προς έγκριση μέσων σήμανσης και τα 
σχετικά δικαιολογητικά και πιστοποιητικά, που έχουν 
ως εξής: 

I) Δείγματα μέσων σήμανσης 

1. Συμβατικά μέσα σήμανσης: δύο ομάδες δειγμάτων 
ενωτίων (δείγμα και αντιδείγμα), τουλάχιστον με δέκα 
(10) ενώτια η κάθε ομάδα, για κάθε τύπο ή σχήμα. 

2. Ηλεκτρονικά μέσα σήμανσης: δύο ομάδες δειγμάτων 
ηλεκτρονικών μέσων σήμανσης (δείγμα και αντιδείγμα), 
τουλάχιστον με πέντε (5) ενδοστομαχικούς βώλους ή ηλε¬ 
κτρονικά ενώτια η κάθε ομάδα, για κάθε τύπο ή σχήμα. 

3. Συσκευές ανάγνωσης: ένα (1) δείγμα συσκευής ανά¬ 
γνωσης για κάθε τύπο, εξαιρουμένων των συσκευών που 
είναι για μόνιμη εγκατάσταση. 

II) Δικαιολογιγπκά - Πιστοποιητικά 

1. Για τα συμβατικά μέσα σήμανσης: 

α) Πλήρη και αναλυτική περιγραφή των ποιοτικών και 
τεχνικών χαρακτηριστικών των ενωτίων σχετικά με: 

(ί) τα μακροσκοπικά χαρακτηριστικά (σχήμα, διαστά¬ 
σεις, απόσταση των δύο μερών μετά την ενθυλάκωση, 
μέγεθος γραμματοσειράς, χρώμα, κ.λπ.), 

(Μ) το υλικό κατασκευής, 

(μι) τις μη τοξικές και αντιμικροβιακές ιδιότητες, 

(ϊν) τις ιδιότητες αυτού ως προς την αντοχή στις θερ¬ 
μοκρασίες που ορίζονται, την αντοχή των έντυπων 
στοιχείων και την τύπωση με μέθοδο ΕΑ5ΕΚ, την μη πε¬ 
ριεκτικότητα του χρώματος σε κάδμιο και μόλυβδο σε 
ανιχνεύσιμα επίπεδα, σύμφωνα με τις τυποποιημένες 
εργαστηριακές μεθόδους ανάλυσης, 

(ν) την αντοχή σε έλξη, σύμφωνα με την ισχύουσα νο¬ 
μοθεσία, για κάθε είδος ζώου, 

(νί) το υλικό σύνθεσης της κεφαλής του ενωτίου και 
τις αντιοξειδωτικές του ιδιότητες, 

(νϋ) τη δυνατότητα ελεύθερης περιστροφής των δύο 
μερών του ενωτίου μετά την ενθυλάκωση. 

β) Αντίγραφα πιστοποιητικών, ενός ή περισσοτέρων, 
για τα στοιχεία 1 α (ίν) έως 1 α (ν) ανωτέρω, από εργα¬ 
στήριο κρατικό, πανεπιστημιακό ή ιδιωτικό της Ελλάδας 
ή του εξωτερικού ότι τηρούνται οι προαναφερόμενες 
προδιαγραφές. 

γ) Υπεύθυνη Δήλωση του αιτούντος ότι αναλαμβάνει 
την υποχρέωση να διαθέτει ενώτια αντικατάστασης σύμ¬ 
φωνα με την ισχύουσα ενωσιακή και εθνική νομοθεσία. 

2. Για τα ηλεκτρονικά μέσα σήμανσης - ενδοστομα- 
χικοί βώλοι: 

α) Πλήρη και αναλυτική περιγραφή των ποιοτικών και 
τεχνικών χαρακτηριστικών των ενδοστομαχικών βώλων 
σχετικά με: 

(ί) τα μακροσκοπικά χαρακτηριστικά (σχήμα, διαστά¬ 
σεις, βάρος), 

(ϋ) το υλικό κατασκευής, 

(Μι) το πρωτόκολλο διαβίβασης δεδομένων που χρη¬ 
σιμοποιεί ο πομποδέκτης (ΗϋΧ ή ΓϋΧ-Β) 
β) Αντίγραφο πιστοποιητικού συμμόρφωσης (ςοη- 
ίοππθπςθ ΐθ5ΐ) με τα πρότυπα 150 11784 και 150 Ί1785, 
σύμφωνα με τις διαδικασίες δοκιμής που ορίζονται στο 
σημείο 7 του προτύπου 150 24631-1. Το πιστοποιητικό 
εκδίδεται από εργαστήριο δοκιμών που λειτουργεί, έχει 
αξιολογηθεί και διαπιστευθεί για τις εν λόγω δοκιμές, 
σύμφωνα με πρότυπο ΕΝ 150/ΙΕΟ 17025. 

γ) Αντίγραφο πιστοποιητικού επίτευξης ελάχιστης 
απόδοσης (ρθΐΤοιτη3ηςθ ΐθ5ΐ), όσον αφορά τις απο¬ 
στάσεις ανάγνωσης που ορίζονται στο στοιχείο γ) του 
τμήματος Α.6 του παραρτήματος του Κανονισμού (ΕΚ) 
21/2004, σύμφωνα με τις διαδικασίες δοκιμής που ορίζο¬ 
νται στο πρότυπο 150 24631-3, σημεία 7.6.5 και 7.6.7 για 
πομποδέκτες τεχνολογίας ΗϋΧ και σημεία 7.6.4 και 7.6.6 
για πομποδέκτες τεχνολογίας ΕϋΧ-Β. Το πιστοποιητικό 
εκδίδεται από εργαστήριο δοκιμών που λειτουργεί, έχει 
αξιολογηθεί και διαπιστευθεί για τις εν λόγω δοκιμές, 
σύμφωνα με πρότυπο ΕΝ 150/ΙΕΟ 17025. 

δ) Δήλωση της ελάχιστης ηλικίας/σωματικού βάρους 
του ζώου στο οποίο είναι δυνατό να τοποθετηθεί. 


ε) Εγγύηση καλής λειτουργίας για όλη τη διάρκεια ζωής 
του ζώου. 

στ) Υπεύθυνη Δήλωση του αιτούντος ότι αναλαμβάνει 
την υποχρέωση να διαθέτει ενδοστομαχικούς βώλους 
αντικατάστασης σύμφωνα με την ισχύουσα ενωσιακή 
και εθνική νομοθεσία. 

3. Για τα ηλεκτρονικά μέσα σήμανσης - ηλεκτρονικά 
ενώτια: 

Τα δικαιολογητικά - πιστοποιητικά που αναφέρονται κα¬ 
τωτέρω αφορούν τον ένα και μοναδικό συνδυασμό θηλυ- 
κού-αρσενικού μέρους του ηλεκτρονικού ενωτίου, για τον 
οποίο έχουν αποσταλεί τα αντίστοιχα δείγματα και ζητείται 
η χορήγηση έγκρισης. Για οποιοδήποτε άλλο πιθανό συν¬ 
δυασμό ζητείται η χορήγηση έγκρισης από τον αιτούντα, 
απαιτούνται, κάθε φορά, αντίστοιχα δείγματα και φάκελος 
δικαιολογητικών - πιστοποιητικών, κατά περίπτωση. 

3.1 Θηλυκό μέρος 

α) Πλήρης και αναλυτική περιγραφή των ποιοτικών 
και τεχνικών χαρακτηριστικών σχετικά με: 

(ί) τα μακροσκοπικά χαρακτηριστικά (σχήμα, διαστά¬ 
σεις, μέγεθος γραμματοσειράς, χρώμα, κ.λπ.), 

(ϋ) το υλικό κατασκευής, 

(ίϋ) τις μη τοξικές και αντιμικροβιακές ιδιότητες, 

(ίν) τις ιδιότητες αυτού ως προς την αντοχή στις θερ¬ 
μοκρασίες που ορίζονται, την αντοχή των έντυπων 
στοιχείων και την τύπωση με μέθοδο ΕΑ5ΕΚ, την μη πε¬ 
ριεκτικότητα του χρώματος σε κάδμιο και μόλυβδο σε 
ανιχνεύσιμα επίπεδα, σύμφωνα με τις τυποποιημένες 
εργαστηριακές μεθόδους ανάλυσης, 

(ν) το πρωτόκολλο διαβίβασης δεδομένων που χρη¬ 
σιμοποιεί ο πομποδέκτης (ΗΘΧ ή ΓϋΧ-Β). 

β) Αντίγραφο πιστοποιητικού συμμόρφωσης (ςοη- 
ίοπτίΒηςθ ΐθ5ΐ) με τα πρότυπα 150 11784 και 150 11785, 
σύμφωνα με τις διαδικασίες δοκιμής που ορίζονται στο 
σημείο 7 του προτύπου 150 24631-1. Το πιστοποιητικό 
εκδίδεται από εργαστήριο δοκιμών που λειτουργεί, έχει 
αξιολογηθεί και διαπιστευθεί για τις εν λόγω δοκιμές, 
σύμφωνα με πρότυπο ΕΝ 150/ΙΕΟ 17025. 

γ) Αντίγραφο πιστοποιητικού επίτευξης ελάχιστης 
απόδοσης (ρθΐΤοιτη3ηςθ ΐθ5ΐ), όσον αφορά τις απο¬ 
στάσεις ανάγνωσης που ορίζονται στο στοιχείο γ) του 
τμήματος Α.6 του παραρτήματος του Κανονισμού (ΕΚ) 
21/2004, σύμφωνα με τις διαδικασίες δοκιμής που ορίζο¬ 
νται στο πρότυπο 150 24631-3, σημεία 7.6.5 και 7.6.7 για 
πομποδέκτες τεχνολογίας ΗϋΧ και σημεία 7.6.4 και 7.6.6 
για πομποδέκτες τεχνολογίας ΕϋΧ-Β. Το πιστοποιητικό 
εκδίδεται από εργαστήριο δοκιμών που λειτουργεί, έχει 
αξιολογηθεί και διαπιστευθεί για τις εν λόγω δοκιμές, 
σύμφωνα με πρότυπο ΕΝ 150/ΙΕΟ 17025. 

δ) Αντίγραφα πιστοποιητικών, ενός ή περισσοτέρων 
για το στοιχείο 3.1 (ίν) ανωτέρω, από εργαστήριο κρα¬ 
τικό, πανεπιστημιακό ή ιδιωτικό της Ελλάδας ή του 
εξωτερικού ότι τηρούνται οι προαναφερόμενες προ¬ 
διαγραφές. 

ε) Εγγύηση καλής λειτουργίας για όλη τη διάρκεια ζωής 
του ζώου. 

3.2 Αρσενικό μέρος 

α) Πλήρης και αναλυτική περιγραφή των ποιοτικών 
και τεχνικών χαρακτηριστικών σχετικά με: 

(ί) τα μακροσκοπικά χαρακτηριστικά (σχήμα, διαστάσεις, μέγεθος γραμματοσειράς, χρώμα, κ.λπ.), 

(Μ) το υλικό κατασκευής, 

(ϊϋ) τις μη τοξικές και αντιμικροβιακές ιδιότητες, 

(ίν) τις ιδιότητες αυτού ως προς την αντοχή στις θερμοκρασίες που ορίζονται, την αντοχή των έντυπων στοιχείων 
και την τύπωση με μέθοδο ΕΑ5ΕΚ, την μη περιεκτικότητα του χρώματος σε κάδμιο και μόλυβδο σε ανιχνεύσιμα 
επίπεδα, σύμφωνα με τις τυποποιημένες εργαστηριακές μεθόδους ανάλυσης, 

(ν) το υλικό σύνθεσης της κεφαλής του αρσενικού μέρους καιτιςαντιοξειδωτικέςτου ιδιότητες, αν πρόκειται για 
κεφαλή με μεταλλική απόληξη. 

β) Αντίγραφα πιστοποιητικών, ενός ή περισσοτέρων για το στοιχείο 3.2 (ίν) ανωτέρω, από εργαστήριο κρατικό, 
πανεπιστημιακό ή ιδιωτικό της Ελλάδας ή του εξωτερικού ότι τηρούνται οι προαναφερόμενες προδιαγραφές. 

3.3 Θηλυκό και αρσενικό μέρος 

α) Πλήρη και αναλυτική περιγραφή των ποιοτικών και τεχνικών χαρακτηριστικών σχετικά με: 

(ί) την απόσταση των δύο μερών μετά την ενθυλάκωση, 

(ϋ) τη δυνατότητα ελεύθερης περιστροφής των δύο μερών του ενωτίου μετά την ενθυλάκωση, 

(ϊϋ) την αντοχή σε έλξη, σύμφωνα με την ισχύουσα νομοθεσία, για κάθε είδος ζώου. 

β) Αντίγραφο πιστοποιητικού, ενός ή περισσοτέρων για το στοιχείο 3.3 α (ϊϋ) ανωτέρω, από εργαστήριο κρατικό, 
πανεπιστημιακό ή ιδιωτικό της Ελλάδας ή του εξωτερικού ότι τηρούνται οι προβλεπόμενες προδιαγραφές. 

γ) Υπεύθυνη Δήλωση του αιτούντος ότι αναλαμβάνει την υποχρέωση να διαθέτει ηλεκτρονικά ενώτια αντικατά¬ 
στασης σύμφωνα με την ισχύουσα ενωσιακή και εθνική νομοθεσία. 

4. Για τις συσκευές ανάγνωσης: 

α) Πλήρη και αναλυτική περιγραφή των ποιοτικών και τεχνικών χαρακτηριστικών των συσκευών ανάγνωσης 
σχετικά με: 

(ί) την εμπορική ονομασία και την έκδοση της συσκευής ανάγνωσης και του περιφερειακού εξοπλισμού που 
πιθανά τη συνοδεύει (π.χ. εξωτερική κεραία), 

(Μ) το είδος της συσκευής (σταθερή ή κινητή), 

(ϊϋ) τα χαρακτηριστικά του πομποδέκτη-ΐΐ'θηεεθίνθί' (με ή χωρίς συγχρονισμό), 

(ίν) τα μακροσκοπικά χαρακτηριστικά (σκιαγράφημα ή φωτογραφία, διαστάσεις, βάρος) της συσκευής και του 
περιφερειακού εξοπλισμού (π.χ. εξωτερική κεραία), 

(ν) τη δυνατότητα απεικόνισης τουλάχιστον των εξής στοιχείων: κωδικός επανασήμανσης, πεδίο ενημέρωσης 
χρήστη, κωδικός της χώρας, εθνικός κωδικός ηλεκτρονικής αναγνώρισης, 

(νί) τη δυνατότητα τροφοδοσίας ρεύματος ή/και λειτουργίας με μπαταρίες, 

(νϋ) τη δυνατότητα αποθήκευσης και επεξεργασίας μεταβιβαζόμενων δεδομένων ή/και διεπαφής (εοιηιηυηίεΒ- 
ΐίοη ίηΐθίΤθεθ) με συστήματα επεξεργασίας δεδομένων. 

β) Αντίγραφο πιστοποιητικού συμμόρφωσης με τα πρότυπα 150 11784 και 150 11785, σύμφωνα με το πρότυπο 
24631-2 και ανάγνωσης από τις ελάχιστες αποστάσεις που ορίζονται στο στοιχείο γ) του τμήματος Α.6 του παραρ¬ 
τήματος του Κανονισμού (ΕΚ) 21/2004. 

γ) Εγγύηση καλής λειτουργίας των συσκευών ανάγνωσης τουλάχιστον για δύο (2) έτη. 


ΠΑΡΑΡΤΗΜΑ 2 

ΜΗ ΣΥΜΜΟΡΦΩΣΕΙΣ ΠΟΥ ΕΠΙΣΥΡΟΥΝ ΑΝΑΚΛΗΣΕΙΣ ΕΓΚΡΙΣΕΩΝ ΜΕΣΩΝ ΣΗΜΑΝΣΗΣ 


Α/Α 

ΠΕΡΙΓΡΑΦΗ 

ΜΗ ΣΥΜΜΟΡΦΩΣΗΣ 

ΑΝΑΦΟΡΑ ΣΤΗΝ 
ΠΑΡΟΥΣΑ ΑΠΟΦΑΣΗ 

ΕΙΔΟΣ 

ΑΝΑΚΛΗΣΗΣ 

1. 

Μη τήρηση έστω και μίας από τις τεχνικές προδιαγραφές 
των μέσων σήμανσης. 

Άρθρο 6 

Οριστική 

2. 

Δυσλειτουργία των ηλεκτρονικών μέσων σήμανσης και 
των συσκευών ανάγνωσης λόγω κακής κατασκευής, 
διαπιστούμενης για πρώτη φορά σε ποσοστό μικρότερο 
του 1 % του σχετικού εξοπλισμού που έχει διακινηθεί στην 
επικράτεια κατά τη διάρκεια του έτους ελέγχου. 

Άρθρο 7 
και 10 

Προσωρινή 
(διάρκειας 1 έτους) 

3. 

Δυσλειτουργία των ηλεκτρονικών μέσων σήμανσης και 
των συσκευών ανάγνωσης λόγω κακής κατασκευής, 
διαπιστούμενης καθ' υποτροπή ή σε ποσοστό μεγαλύτερο 
του 1 % του σχετικού εξοπλισμού που έχει διακινηθεί στην 
επικράτεια κατά τη διάρκεια του έτους ελέγχου. 

Άρθρο 7 
και 10 

Οριστική 

Α/Α 

ΠΕΡΙΓΡΑΦΗ 

ΜΗ ΣΥΜΜΟΡΦΩΣΗΣ 

ΑΝΑΦΟΡΑ ΣΤΗΝ 
ΠΑΡΟΥΣΑ ΑΠΟΦΑΣΗ 

ΕΙΔΟΣ 

ΑΝΑΚΛΗΣΗΣ 

4. 

Καθ' υποτροπή, εντός τριετίας, διαπίστωση της μη 
συμμόρφωσης με α/α 2 στον πίνακα της περ. α' της παρ. 4 
του άρθρου 8 της παρούσας από αιτούντα στο όνομα του 
οποίου έχουν χορηγηθεί εγκρίσεις μέσων σήμανσης. 

Άρθρο 8 
παρ. 4 

Οριστική 

(για το σύνολο των 
εγκρίσεων του 
αιτούντος) 

5. 

Καθ' υποτροπή, εντός τριετίας, διαπίστωση της μη 
συμμόρφωσης με α/α 3 στον πίνακα της περ. α' της παρ. 4 
του άρθρου 8 της παρούσας από αιτούντα στο όνομα του 
οποίου έχουν χορηγηθεί εγκρίσεις μέσων σήμανσης ή/και 
από ενδιάμεσο διανομέα. 

Άρθρο 8 
παρ. 4 

Οριστική 

6. 

Μη συμμόρφωση σε περίπτωση τροποποίησης της 
ενωσιακής και εθνικής νομοθεσίας, όσον αφορά τις 
τεχνικές προδιαγραφές των μέσων σήμανσης. 

Άρθρο 5 

Προσωρινή 
(έως ότου διαπιστωθεί 
συμμόρφωση) 

7. 

Άρση δήλωσης νόμιμης εκπροσώπησης της 
κατασκευάστριας εταιρείας της αλλοδαπής από το φυσικό 
ή νομικό πρόσωπο που την εκπροσωπεί 

Άρθρο 3 

Οριστική 

8. 

Παράλειψη γνωστοποίησης των μεταβολών που 
αναφέρονται στην παρ. 4 του άρθρου 5 της παρούσας 

Άρθρο 5 

Προσωρινή 
(έως ότου διαπιστωθεί 
συμμόρφωση) 


Άρθρο 3 

Έναρξη ισχύος - Μεταβατική διάταξη 

1. Η απόφαση αυτή αρχίζει να ισχύει από την ημερομηνία δημοσίευσής της στην Εφημερίδα της Κυβερνήσεως. 

2. Τα φυσικά ή νομικά πρόσωπα που ήδη διαθέτουν στην ελληνική αγορά εγκεκριμένα μέσα για τη σήμανση των 
ζώων, υποχρεούνται, εντός τριών (3) μηνών από τη δημοσίευση της παρούσας στην Εφημερίδα της Κυβερνήσεως, 
να συμμορφωθούν με τις διατάξεις αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιανουάριου 2018 
Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: 'Λ/θί>Γη35ί6ΐ·.θΚ4>6ί.αΓ 


















